Kate Bush

Si **Catherine Bush** (natawo Hulyo 30, 1958), mao ang usa ka maghuhuni gikan didto sa Inglatera. Niadtong 1978, nag-edad siya og 19, nanguna siya sa *[[UK Singles Chart]]* sa upat ka pitlaw sa iyang kinunahang awit nga "Wuthering Heights", nga nahimong kinunahang artistang babaye nga nakab-ot og kaiphan-usa nga may kaugalingong sinulat nga awit. Siya ang kinunahang babaye nga nakahimo og album nga nakabaligya og minilyong mga hulad aron mahimong kaiphan-usa.

## Kinabuhi ug binuhatan
### 1958–1974: Sayo nga kinabuhi
Natawo si Bush niadtong ika-30 sa Hulyo 1958 sa Bexleyheath, Kent. Ang iyang amahan nga mao si Robert Bush (1920–2008), usa ka magtatambal nga Ingles ug iyang inahan nga mao si Hannah Daly (1918–1992), usa ka nars nga Irlandes, anak-baye sa usa ka mag-uuma sa County Waterford. Nagdako siya kauban ang iyahang mga igsoong lalaki nga si John ug Paddy, sa usa ka 350-ka-tuig nga kanhing kamalig sa East Wickham sa Welling, nga kasilingan ra sa Bexleyheath. Midako si Bush sa usa ka artistang bánay; ang iyang inahan usa ka tradisyonal nga mananayaw, ang iyang amahan usa ka piyanista, mitrabaho si Paddy isip tigpamuhat og mga instrumento-musika, ug si John usa ka magbabalak ug litratista. Ang duha ka managsoon nga lalaki mahilig/ganahan sa musikong folk. Usa ka Katoliko Romano si Bush.

Gibansay si Bush sa Goldsmiths College ''Karate Club'', kon asa ang iyang igsoon nga si John usa ka magtutudlo. Didto naangkon niya ang angga nga "Ee-ee" tungod sa iyang pagkabanhâ. Una siyang gibuking sa musika sa iyang bánay sa 11 nga panuigon, sa dihang gitudloan niya ang iyahang kaugalingon kon unsaon pagtugtog og pyano. Nagtugtog usab siya og organ sa usa ka kamalig sa luyo sa balay sa iyahang mga ginikanan ug nakakat-on sa pagtugtog og biyolin. Misugod siya sa paghimo og mga awit ug pagsulat sa iyang kaugalingon nga liriko.

### 1975–1977: Kasinugdanan
Mituon si Bush sa *St Joseph's Convent Grammar School*, usa ka pribadong tulunghaan sa mga kababayen-an nga duol ra sa Abbey Wood. Naghimo ang iyang bánay og *demo tape* sa iyang mga awit. Gipadala dayon niya kini sa daghang mga kompanya sa plaka, apan dili nila siya lagdahan. Ang gitarista sa Pink Floyd nga si David Gilmour ug nadawat ang demo gikan kang Ricky Hopper, usa ka higala ni Gilmour ug sa pamilyang Bush. Gitabangan ni Gilmour si Kate Bush sa paghimo og nindot nga *demo tape* sa 16 ka tuig pa siya. Tulo ka mga awit sa kinatibuk-an ang natala ug gibayran ni Gilmour. Ang *tape* gihimo sa higala ni Gilmour nga si Andrew Powell, kinsa mipadayon sa paghimo sa unang duha ka album ni Bush, ug ang *sound engineer* nga si Geoff Emerick, kinsa nagbuhat kauban ang The Beatles. Gipadala ang *tape* ngadto kang Terry Slater, usa ka ehekutibo sa EMI Records nga kinsa milagda kang Kate Bush.

Ang industriya-rekord sa Britanya nakaabot sa usa ka punto sa pag-undang. Popular kaayo ang musikong rock kaniadto ug mga punok nga kinsa nag-eksperimento sa ilahang musika kay sikat usab, mao nga ang pipila ka mga *[[record label]]* nangita og mga pundok/banda nga makabuhat niana.  Gpabilin ni Bob Mercer si Bush sulod sa duha ka tuig, kinsa mao ang magdumala-direktor sa EMI-Group Repertoire Division. Miingon si Mercer nga ang mga awit ni Bush igo na nga ipagula, apan nabalaka nga kon mapakyas ang album, makadaot kini sa binuhatan ni Bush ug kon molampos kini nabalaka siya nga bata pa kaayo si Bush aron madumala ang kalampusan niini. Bisan pa, sa usa ka interbyu gikan sa tuigang 1987, gibasol ni Gilmour ang EMI Records tungod sa pagdala og sayop nga mga prodyuser sa sinugdanan pa lang. 

Gihatagan siya sa EMI Records og abanse sa iyahang kontrata. Gigamit niya ang salapi sa pagtuon og *interpretive dance* kauban sila Lindsay Kemp ug Adam Darius. Sa unang duha ka tuig sa iyang kontrata, labing nakatutok si Bush sa mga buluhaton sa eskwelahan kaysa sa iyang musika. Apan mibiya siya sa tulunghaan nianang panahona.

Misulat si Bush ug mihimo og mga *demo* sa halos 200 ka mag awit, ang uban niini na-*leak*. Gikan sa Marso hangtod Agosto 1977, siya ang nangunang mag-aawit sa *KT Bush Band*, nga mipasundayag sa lain-laing dapit sa London. Ang mga sakop sa banda mao sila Del Palmer (bass), Brian Bath (gitara), ug si Vic King (drum). Misugod siya sa pagbuhat sa iyang kinunahang album niadtong Agosto 1977.
### 1978–1979: Ang ''The Kick Inside'' ug ''Lionheart''

Ang kinunahang album ni Bush nga *[[:en:The Kick Inside|The Kick Inside]]* (1978), gigama sa usa ka maghuhuni nga si Andrew Powell imbes sa iyang kaugalingong banda. Gitipigan niya ang pipila niining mga awit bisan human niya gidala pagbalik ang iyang mga kauban sa banda. Ang iyang igsoong lalaki nga si Paddy mitugtog og harmoniko ug *mandolin*. Si Stuart Elliott mao ang magtatambol (*drummer*) alang sa sunod nga mga album ni Bush. 

Ang album nag-una sa mga talaan sa Hiniusang Gingharian, nga nakabaligya og kapin sa usa ka minilyong mga hulad.

## Mga pakisayran

## Mga sumpay sa gawas

* 
* 
*